Карл Сандбърг
Молитвите на стоманата

Превод от английски: Александър Шурбанов, —

chitanka.info

На наковалня сложи ме, о боже.

Удряй, лост изкови от мене.

Дай ми да срутвам стари стени,

да разбивам стари основи.

На наковалня сложи ме, о боже.

Удряй, стълб изкови от мене.

Забий ме в подпорите на небостъргача.

С нажежени нитове ме скрепи със устоите.

Нека вдигам небостъргача в сини нощи към бели звезди.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.